*2020 жылы* ***15 - 20 қаңтар*** *аралығында*

*өткізілетін Ұлттық бірыңғай тестілеу*

*бойынша нұсқаулық хат*

Ұлттық бірыңғай тестілеуге (бұдан әрі – ҰБТ) қатысу үшін өтініштерді қабылдау ағымдағы жылғы **1 – 15 желтоқсан** аралығында жүргізіледі.

11 - сынып бітірушілері ҰБТ-ға қатысу үшін өтініштерді міндетті түрде білім алып отырған орта білім беру ұйымы бекітілген Ұлттық бірыңғай тестілеу өткізу пунктінде (бұдан әрі – ҰБТӨП) Қазақстан Республикасы Білім және ғылым министрлігі Орталық әзірлеген ақпараттық жүйе арқылы *онлайн тәртібінде* береді.

Бұл ретте бітіруші <http://ent.testcenter.kz> сілтемесі арқылы онлайн тәртібінде **алдын ала өтініш** бере алады. Алдын ала өтініш берген жағдайда бітіруші міндетті түрде ҰБТӨП-ке құжаттарын тапсыра отырып, тіркеуден Өтуі қажет.

Орта білім беру ұйымдарының ағымдағы жылғы бітірушілері ҰБТ-ға қатысу үшін ҰБТӨП-ке келесі құжаттарды тапсырады:

1) өтініш (ҰБТӨП-те беріледі);

2) 3 x 4 көлеміндегі екі фотосурет;

3) жеке басын куәландыратын құжаттың көшірмесі; Бұл ретте жасы 16-ға толмаған және жеке басын куәландыратын құжаты жоқ адамдар «Туу туралы» куәлігінің көшірмесін тапсырады;

4) өзі білім алатын орта білім беру ұйымынан анықтама (1-қосымша).

Анықтама 2 данада алынады, тексерілгеннен кейін бір данасы мектеп бітірушіге қайтарылады (тестілеуге кіргізу барысында «Туу туралы» куәлікпен бірге көрсету үшін);

5) тестілеуге қатысу үшін ақы төлегені туралы түбіртек (түпнұсқа). Тестілеу құны – 2242 тенге.

ҰБТ-ға қатысу үшін төлемді Қазақстан Республикасының барлық екінші деңгейлі банктер кассалары арқылы төменде көрсетілген реквизит бойынша жасауға болады:

«Ұлттық тестілеу орталығы» РМҚК ҚР БҒМ

010011 Нұр-Сұлтан қ., Жеңiс д., 60

БИН 000140001853

ИИК KZ536010111000001515

БИК HSBKKZKX КБE 16

«Қазақстан Халық Банкі» АҚ

Төлемнің атауы – "Кешенді тестілеу үшін".

Сондай-ақ, «Қазақстан Халық Банкі» АҚ терминалдары арқылы да төлем жасауға болады.